"Setswana Puo ya Gae (HL)/P2 15 DBE/Ngwanaitseele 2017 NSC POTSO 10 (POTSO YA TLHAMO) MASEGO – G Mokae Ka Setswana ga twe, ngwana sejo, o a tlhakanelwa go kaya gore ngwana o godisiwa ke batho ba ba farologaneng mo botshelong. Tshegetsa tlhagiso e, o ikaegile ka moanelwamogolo Sello le ditiragalo tsa padi. Tlhalosa seabe sa batho ba ba farologaneng mo kgodisong ya ga Sello. Boleele jwa tlhamo e nne mafoko a a ka nnang 400–450. [25] POTSO 11 (DIPOTSO TSE DIKHUTSHWANE) MASEGO – G Mokae Buisa nopolo e e latelang, mme o arabe dipotso. NOPOLO C 'FATSHE KA BOP!' 'BOLAYANG BAREKISI BA YONA!' dingwe tsa diboroto tse ba neng ba di tsholeditse di ne di kwadilwe jalo, mme setlhopha se segolo sa barutwana se mo tlhapaolaka. Molato a lemoga gore o ne a itshepile thata go se kope gore a felegediwe ke mapodisi fa a ya go bua le bana ba 'Top'; a gopola gore tumo ya gagwe ya kgale kwa 5 lepatlelong la kgwele e tlaa mo sireletsa. Maiteko a barutabana go ba thibela a folotsa, mme bangwe ba bona ba tsholetsa Mercedes Benz wa puso go o menola, bangwe ba tabogela kwa tankeng ya petorolo go e bula go latlhela matlhokwa a molelo mo teng, mme bangwe ba gogaka Molato yo o neng a lela jaaka lesea go tswa mo sejanageng go mo teketa. 10 'Nkabo ke ngwana wa morago!' mongwe wa barutwana a mo ruta Setswana fa a ikopela maitshwarelo, a ba tshepisa go ikgaoganya le lekoko fa ba ka mo lesa go tshela. 'O ka be o ikgaogantse kgale!' Fa a wela fa fatshe, ba mo gataka, ba mo betsaka, le go mo rogaka; go se yo o mo 15 utlwelang botlhoko. Sello a gakgamatswa ke modumo o o utlwalang kwa ntle le mosi o o thunyang mo botsenong jwa sekolo. A beela dibuka tsa gagwe kwa thoko, mme a taboga go tswa mo phaposing ya go buisetsa. 20 Fa a fitlha fa go bona, a kotama go lebisisa gareng ga maoto a bona, mme a bona rre Molato a rapame fa fatshe, ba ntse ba mo tseneletse le fa e kete o setse a neela mowa. 'ORDER COMRADES!' Sello a goa ka tsela eo a neng a tle a utlwe bakaulengwe mo ntweng ya kgololosego ba bolelelana gore 'tsie lala!' kwa dikopanong tse di mmalwa 25 tse o kileng a ya le rraagwe-thoko teng kwa Alexandra, fa kiletso ya gagwe e sena go tlosiwa. Kwalololo e ileditswe Phetla"